SL Uradni list Evropske unije C 354/13

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogah za izključni dovoljenji za iskanje tekočih in plinastih ogljikovodikov, imenovani „Permis de la Seille“ in „Permis de l'Albe“)

(Besedilo velja za EGP)

2013/C 354/09

Z dopisom z dne 29. aprila 2013 je družba Elixir Petroleum (Moselle) Ltd, katere zastopnik v Franciji je g. Philippe LABAT — Société Thermopyles SAS s sedežem na 50, rue du Midi, 94300 Vincennes (Francija), zaprosila za izključni dovoljenji za iskanje tekočih ali plinastih ogljikovodikov, imenovani „Permis de la Seille“ in „Permis de l’Albe“, na ozemlju departmajev Meurthe-et-Moselle in Moselle.

Območje, ki ga pokrivata dovoljenji, je omejeno z loki poldnevnikov in vzporednikov, ki povezujejo točke, določene v nadaljevanju, z njihovimi geografskimi koordinatami, pri čemer izhodiščni poldnevnik poteka skozi Pariz.

„Permis de la Seille“ Točka Vzhodna zemljepisna dolžina Severna zemljepisna širina A 4,10° V 54,50° S B 4,60° V 54,50° S C 4,60° V 54,40° S D 4,40° V 54,40° S E 4,40° V 54,20° S F 4,10° V 54,20° S





„Permis de l’Albe“ Točka Vzhodna zemljepisna dolžina Severna zemljepisna širina A 4,80° V 54,50° S B 4,90° V 54,50° S C 4,90° V 54,40° S D 5,00° V 54,40° S E 5,00° V 54,30° S F 4,80° V 54,30° S

Dovoljenje „Permis de la Seille“ tako obsega površino velikosti približno 726 km2, dovoljenje „Permis de l’Albe“ pa površino velikosti približno 198 km2.

Predložitev zahtevkov in merila za podelitev pravic

Vlagatelji začetnih in konkurenčnih zahtevkov morajo dokazati, da izpolnjujejo pogoje za pridobitev dovoljenja iz členov 4 in 5 spremenjenega odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na spodaj navedeni naslov Ministrstva za ekologijo, trajnostni razvoj in energijo. Odločitve o začetnih in konkurenčnih zahtevkih bodo sprejete v roku dveh let od datuma prejema začetnih zahtevkov s strani francoskih organov in najpozneje 18. maja 2015.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1 rudarskega zakonika in spremenjeni odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Za dodatne informacije se obrnite na Ministrstvo za ekologijo, trajnostni razvoj in energijo:

Direction générale de l’énergie et du climat — direction de l’énergie, bureau exploration et production des hydrocarbures, Grande Arche, Paroi Nord, 92055 La Défense Cedex, France — Tel. +33 140819527.

Zgoraj navedene zakonske določbe so na voljo na spletni strani Légifrance: http://www.legifrance.gouv.fr

(1) UL L 164, 30.6.1994, str 3.